དེ་དག་གི་གྲལ་ནས།བོད་ལྗོངས་མི་དམངས་དཔེ་སྐྲུན་ཁང་གི་༢༠༡༥ལོའི་དཔར་མ།སྲོང་བཙན་སྒམ་པོས་མཛད་པ་དང་།ཇོ་བོ་རྗེ་ཨ་ཏི་ཤས་ཕྱི་ལོ་༡༠༤༨ལོར་ལྷ་ལྡན་གཙུག་ལག་ཁང་ནས་གཏེར་དུ་བཞེས་པར་གྲགས་པའི་བཀའ་ཆེམས་བཀའ་ཁོལ་མ་ལས།ལྷ་སའི་གཙུག་ལག་ཁང་གི་ཀ་བར།གཡུང་དྲུང་བོན་གྱི་རྒྱུད་རིས་བྲིས་ཤིག་ཅེས་འཁོད་ཡོད་ལ།འདིའི་སྐབས་དེར་གཡུང་དྲུང་བོན་གྱི་རྒྱུད་སྡེ་ཡོད་པ་གསལ་བཤད་བྱེད་པ་ཡིན་ལ།ཤག་ཐུབ་མ་བྱོན་གོང་ནས་ནུབ་ཕྱོགས་ཞང་ཞུང་གི་ཡུལ་དུ་སྟོན་པ་གཤེན་རབས་མི་བོར་སྐུ་སྤྲུལ་ནས།འཁོར་གཡུང་དྲུང་སེམས་དཔའ་སེམས་ཅན་རྣམས་ཀྱིས་བསྐོར་བ་བྱོན་སོགས་གསལ་ཡོད་པ་དེའི་སྟོན་པ་གཤེན་རབ་ག་དུས་བྱོན་པ་གསལ་བཤད་བྱེད་པ་ཡིན་ལ།གཡུང་གི་བོན་གཏེར་དུ་སྦོས་ཤིག་ཅེས་གསལ་ཡོད་དེའི།སྐབས་དེར་གཡུང་དྲུང་བོན་གྱི་དཔེ་ཆ་ཡོད་པ་གསལ་བཤད་བྱེད་པ་ཡིན།